EkBass/fiwiki-20250220-pages-articles huggingface dataset:
Belvárosin seurakuntakirkko

Belvárosin seurakuntakirkko on Pestin vanhin rakennus Budapestissä, Unkarissa. Se sijaitsee Belvárosin kaupunginosassa Budapestin V osa-alueella, Erzsébetin sillan kupeessa. Kirkko on rakennettu vuonna 1046. Kirkossa on vielä vanhempia osia, sillä roomalaisaikaisen Contra Aquincumin vanhan linnoituksen kiviä käytettiin sen rakentamiseen 1000-luvulla.Belvárosi plébánia templom Fodor's Mongolit tuhosivat kirkon, ja se rakennettiin uudelleen ensin romaaniseen ja 1400-luvulla goottilaiseen tyyliin. Vuonna 1241 kaupunkilaiset piileksivät kirkossa tataarien hyökkäyksen aikana, mutta joutuivat joukkomurhan uhreiksi.The short history of Belváros – Downtown Dansk Budapest Turkkilaisvallan aikana kirkko muutettiin moskeijaksi, ja 1702 se siirtyi jesuiitoille, jotka palauttivat sen kristilliseksi kirkoksi.Jesuit Institution in Hungary Siihen lisättiin 1700-luvulla kaksi barokkitornia ja nykyinen julkisivu. Vuonna 1808 lisättiin rokokootyylinen saarnastuoli. Franz Liszt asui lähistöllä, ja hänen teoksensa Missa Choralis kantaesitettiin kirkossa vuonna 1872. Kirkossa säilytetään Pyhän Gellértin ja Pyhän Lászlón jäännöksiä. == Lähteet == == Aiheesta muualla == Luokka:Budapestin rakennukset ja rakennelmat Luokka:Unkarin kirkot Luokka:Kivikirkot
Motala & Vadstena Tidning

Motala & Vadstena Tidning (lyh. MVT) on ruotsalainen vuonna 1926 perustettu sanomalehti, jonka kotikunta on Motala. Se ilmestyy kuudesti viikossa, on poliittiselta linjaltaan liberaali ja kuuluu NTM-konserniin. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Motalan kunta Luokka:Vadstenan kunta
Revolutionary Road

Revolutionary Road on vuonna 2008 valmistunut brittiläis-yhdysvaltalainen elokuva. Suomessa elokuva sai ensi-iltansa 30. tammikuuta 2009. Elokuva perustuu Richard Yatesin samannimiseen romaaniin. ==Juoni== April Wheeler (Kate Winslet) ja Frank Wheeler (Leonardo DiCaprio) ovat tavanneet pian sodan jälkeen. April on haaveillut näyttelijän ammatista, mutta joutuu kotirouvaksi päästyään tyytymään esiintymisiin harrastajanäyttämöllä. Frank kokee olevansa osa toimistomuurahaisten sielutonta massaa. Kaksi lasta hankkinut pariskunta yrittää löytää elämälleen uutta sisältöä 1950-luvun Yhdysvalloissa Connecticutissa. Tuntien olevansa ansassa sovinnaisessa yhteiskunnassa, April vakuuttaa perheen Pariisiin muuttamisesta. Frankin yllättävä pääsy uraputkeen ja Aprilin raskaus kuitenkin alkavat syödä ympäristön jo entuudestaan epärealistiseksi arvioimaa unelmaa. ==Rooleissa== *Leonardo DiCaprio Frank Wheeler *Kate Winslet April Wheeler *Kathy Bates Helen Givings *Kathryn Hahn Milly Campbell *David Harbour Shep Campbell *Michael Shannon John Givings *Richard Easton Howard Givings *Zoe Kazan Maureen Grube *Jay O. Sanders Bart Pollock == Vastaanotto == Nyt-liitteen kriitikot valitsivat elokuvan vuoden 2009 kymmenen parhaan filmin joukkoon. ==Lähteet== Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Sam Mendesin ohjaamat elokuvat Luokka:Vuoden 2008 brittiläiset elokuvat Luokka:Vuoden 2008 yhdysvaltalaiset elokuvat Luokka:Brittiläiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat
Marco Sneck

Marco Sneck (s. 19. lokakuuta 1978 Lapinlahti) on suomalainen muusikko, joka on soittanut koskettimia yhtyeissä Stargazery, Nothnegal ja Poisonblack. ==Elämäkerta== Marco Sneck aloitti koskettimien soiton 1993 ollessaan 14-vuotias. Hänen ensimmäinen yhtyeensä oli Ferocia. Vuonna 1999 hän liittyi progressiivista metallia soittavaan Mental voiceen ja vähän ajan kuluttua Afterworld -yhtyeeseen. Mental voice julkaisi syksyllä 2001 ja 2002 ensimmäisen ja toisen demonsa. Sneck vieraili Sentencedin vuonna 2002 julkaistulla The Cold White Light -albumilla soittamassa koskettimia kappaleessa "Guilt and regret". Vuonna 2003 hänestä tuli yhtyeiden Slippery when wet ja Poisonblack kosketinsoittaja. Vuonna 2009 hänestä tuli myös malediivilaisen Nothnegalin jäsen. Hänen ja Kalmahin tiet erkanivat vuonna 2011. Vuonna 2015 Sneck soitti kosketinsoitinsoolon Crimson Sunin Towards the Light -albumille. Samana vuonna hän erosi Stargazerysta. Sneck on soittanut yhteensä seitsemän eri yhtyeen albumijulkaisuilla. ==Lähteet== ==Aiheesta muualla== * * discogs.com * Metal from Finland Luokka:Suomalaiset metallimusiikin kosketinsoittajat Luokka:Vuonna 1978 syntyneet Luokka:Elävät henkilöt
Lohjan vaakuna

Lohjan vaakuna on Lohjan kaupungin tunnus, ja sen on suunnitellut Olof Eriksson. Vaakunan selitys on ”sinisessä kentässä hopeinen halstari paaluittain; sen varren kummallakin puolella saatteena kultainen pähkinäterttu”, ja se on alun perin vahvistettu Lohjan maalaiskunnan kunnanvaakunaksi 31. joulukuuta 1951. Vaakunan halstari on Pyhän Laurentiuksen tunnus, joka on pitäjän keskiaikaisen harmaakivikirkon suojeluspyhimys – kirkon seinämaalauksissa Pyhä Lauri esitetään halstarin kanssa. Pähkinätertut symboloivat seudun runsasta kasvillisuutta. Lohjan kaupunki otti vaakunan käyttöönsä Lohjan kunnan kanssa tehdyn kuntaliitoksen yhteydessä vuonna 1997. Vain yhdessä muussa Suomen kunnanvaakunassa, Lappeen vaakunassa, on ollut halstari. == Vanha vaakuna == Alkuperäinen Lohjan kauppalalle 12. joulukuuta 1951 vahvistettu vaakuna oli Ahti Hammarin suunnittelema. Sen vaakunaselitys on ”sinisessä kentässä kolme hopeista, hopeapunaliekkistä masuunia vieretysten, tyvessä hopeinen punavaruksinen lohi”. Vaakunan masuunit viittaavat seudun vanhaan rautateollisuuteen – kunnassa sijaitsee Suomen vanhin rautakaivos, ja sen yhteyteen perustettiin myöhemmin masuuni. Lohi viittaa puolestaan paikkakunnan nimeen, jonka uskotaan juontavan juurensa sanasta ”lohijoki”. == Lähteet == * * Vaakuna Luokka:Suomen kuntien vaakunat
Päivi Tommola

Päivi Tommola (s. 21. marraskuuta 1971) on suomalainen pyöräsuunnistaja ja moninkertainen maailmanmestari. Hän edustaa Lahden Suunnistajat –37. Tommola on voittanut kaksi henkilökohtaista MM-kultaa pitkältä matkalta ja kolme viestikultaa. Kaiken kaikkiaan hän on voittanut kahdeksan MM-mitalia ja kolme EM-mitalia. Pyöräsuunnistuksen lisäksi Tommola on menestynyt pyöräilyssä. Vuonna 2002 hän voitti cyclocrossin Suomen mestaruuden. == Lähteet == Luokka:Suomalaiset pyöräsuunnistajat Luokka:Vuonna 1971 syntyneet Luokka:Elävät henkilöt
Bejeweled

Bejeweled on PopCap Gamesin kehittämä pulmapeli, joka julkaistiin selainpelinä vuonna 2001. Sittemmin peli on käännetty useille muille alustoille. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut. Peliä on ladattu yli 150 miljoonaa kertaa. Maksullista versiota puolestaan on myyty yli 25 miljoonaa kappaletta. Pelille on julkaistu kaksi jatko-osaa, Bejeweled 2 vuonna 2004 ja Bejeweled Twist vuonna 2008. Lisäksi pelin suosio on poikinut useita samantyyppisiä pelejä, joista tunnetuimpia ovat muun muassa Jewel Quest, roolipelielementtejä sisältävä Puzzle Quest: Challenge of the Warlords sekä eläinteemainen Zoo Keeper. == Pelaaminen == Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peli jatkuu niin kauan, kunnes uusia siirtoja ei voi enää tehdä. == Lähteet == == Aiheesta muualla == * Bejeweled PopCapin sivuilla Luokka:Vuoden 2001 videopelit Luokka:Palm OS -pelit Luokka:Windows Mobile -pelit Luokka:BlackBerry-pelit Luokka:Java ME -pelit Luokka:Facebook-pelit Luokka:Flash-pelit Luokka:Windows Phone -pelit Luokka:Android-pelit Luokka:Xbox Live Arcade -pelit Luokka:Windows-pelit Luokka:MacOS-pelit Luokka:IOS-pelit Luokka:Yhdistä kolme -pelit Luokka:Yhdysvalloissa kehitetyt videopelit
Keskusputkirunko

thumb|Tatra T11 -mallin keskusputkirunko ja vinoheiluriakselisto. Keskusputkirunko on kuorma- ja henkilöautoissa käytetty runkorakenne. Keskusputkirungon kehitti Tatran suunnittelija, autotekniikan pioneeri Hans Ledwinka. Ensimmäinen auto jossa rakennetta käytettiin oli 1923 esitelty Tatra T11. Rakenne perustuu nimensä mukaisesti keskellä olevaan putkeen johon on yhdistetty voimansiirron komponentteja. Ratkaisu on perinteiseen tikapuurunkoon verrattuna erittäin kevyt ja vääntöjäykkä.Škoda Auto: 100 vuotta autonvalmistusta Lisäksi siihen saadaan helposti yhdistetyksi taka- akselin erillisjousitus joka yleensä on vinoheilurityyppinen. Henkilöautoissa keskusputkirunkoa käytettiin Tatran lisäksi Škodassa. Ensimmäinen keskusputkirungolla varustettu Škoda oli malli 420, viimeinen oli vuonna 1959 esitelty Octavia. Keskusputkirunko jäi pois käytöstä 1964 kun esiteltiin uusi takamoottorinen Škoda 1000MB jossa oli itsekantava korirakenne. Keskusputkirunko on edelleen nykyäänkin käytössä Tatran kuorma-automalleissa. == Lähteet == == Aiheesta muualla == * Havainnollistava kuva Tatran kuorma- auton runkorakenteesta ja vinoheiluriakselistoista * Tatra Luokka:Auton rakenne Luokka:Tatra
Becky Quick

Rebecca "Becky" Quick (s. 18. heinäkuuta 1972) on yhdysvaltalainen toimittaja. Quick on työskennellyt vuodesta 2001 television uutiskanavan CNBC:n palveluksessa ja on ollut joulukuusta 2005 alkaen yksi arkiaamuisin esitettävän, talouteen keskittyneen uutis- ja ajankohtaisohjelman Squawk Boxin juontajista. Ennen siirtymistään CNBC:lle hän työskenteli seitsemän vuotta taloussanomalehti Wall Street Journalissa. Quick opiskeli Rutgersin yliopistossa New Jerseyssä, jossa hän suoritti Bachelor of Arts -tutkinnon vuonna 1993, pääaineenaan politiikan tutkimus. Hän toimi myös yliopiston opiskelijalehden The Daily Targumin päätoimittajana. Quick asui lapsena Indianassa, Texasissa ja Oklahomassa ennen kuin hänen perheensä, johon kuuluivat äiti, geologina työskennellyt isä ja kolme nuorempaa veljeä, asettui New Jerseyyn. Vuonna 2008 hän meni naimisiin Matthew Quaylen, Squawk Boxin tuottajan, kanssa. Aikaisemmin Quick oli naimisissa ohjelmoijana työskennelleen miehen kanssa. == Lähteet == *Becky Quickin esittely CNBC:n verkkosivuilla == Aiheesta muualla == Luokka:Yhdysvaltalaiset toimittajat Luokka:Vuonna 1972 syntyneet Luokka:Elävät henkilöt
STS-119

STS-119 oli Nasan 125. avaruussukkulalento. Se lennetiin Kansainväliselle avaruusasemalle (ISS) Discovery-sukkulalla. Sukkulalento kuljetti ja asensi neljännen runkoelementin (S6 truss) ja neljännen sarjan aurinkopaneeleja ja akkuja avaruusasemalle. Nämä runkoelementit ja aurinkokennot ovat viimeiset varsinaiset runko-osat, jotka asennetaan Kansainväliseen avaruusasemaan. Laukaisu tapahtui 16. maaliskuuta 2009 kello 1:43 Suomen aikaa.Discovery ampaisi avaruuteen Yle.fi 16.3.2009http://www.nasa.gov/mission_pages/shuttle/launch/index.html Sukkulan laukaisua jouduttiin lykkäämään useasti.Sukkulan laukaisua lykättiin Tähdet ja avaruus 12.3.2009. Luettu 16.3.2009. Discovery palasi maahan 28. maaliskuuta 2009 kello 21:13 Suomen aikaa.Discovery palasi Maahan Yle.fi 28.3.2009 ==Miehistö== *Lee Archambault (2. lento) - komentaja *Dominic A. Antonelli (1. lento) - pilotti *Joseph M. Acaba (1. lento) - tehtäväspesialisti 1/opettaja- astronautti *Steven R. Swanson (2. lento) - tehtäväspesialisti 2 *Richard R. Arnold (1. lento) - tehtäväspesialisti 3/opettaja-astronautti *John L. Phillips (3. lento) - tehtäväspesialisti 4 ===Asemalle lähtevä ISS Retkikunta 18:n jäsen=== *Koichi Wakata (3. lento) - ISS:n lentoinsinööri - JAXA ===Asemalta lähtevä ISS Retkikunta 18:n jäsen=== *Sandra Magnus (2. lento) - ISS:n lentoinsinööri - NASA ==Tilastoja== *156. Yhdysvaltain miehitetty avaruuslento *125. sukkulalento STS-1:n jälkeen *36. Discoveryn lento *100. avaruussukkula Challengerin onnettomuuden jälkeinen lento *12. avaruussukkula Columbian onnettomuuden jälkeinen lento *28. avaruussukkulalento Kansainväliselle avaruusasemalle == Lähteet == ==Aiheesta muualla== *Nasan STS-119:n kotisivu Luokka:Avaruussukkulalennot Luokka:Vuoden 2009 avaruustoiminta
Perunpallokala

Perunpallokala (Sphoeroides annulatus) on amerikkalainen meressä ja murtovedessä elävä pallokalalaji. == Ulkonäkö ja koko == Perunpallokala voi kasvaa 45 cm pitkäksi. Sen selässä on maalitaulua muistuttava valkoinen kuvio, jonka tummemmat kohdat ovat ruskeapohjaisia, tummapilkkuisia. == Levinneisyys ja elinympäristö == Perunpallokalaa tavataan Tyynenmeren itärannikolla Kaliforniasta Perun rannikolle asti sekä Galapagossaarilla. Se pysyttelee alueilla, joilla pohja on pehmeä. Nuoret yksilöt elävät jokisuiden murtovedessä. == Käyttäytyminen == Perunpallokala kykenee tuottamaan kuuluvia ääniä. == Lähteet == == Aiheesta muualla == *Encyclopedia of Life (valokuva sivulta) Luokka:Pallokalat
Gogi Koguašvili

Gogi Murmanovitš Koguašvili (s. 26. huhtikuuta 1969) on venäläinen entinen kreikkalais-roomalaisen tyylin painija. Juniorina MM- ja EM-kultaa voittanun gruusialaissyntyinen Koguašvili siirtyi vuonna 1990 armeijan leipiin keskusurheiluseuraan Viktor Mamiašvilin valmennukseen. Hänen ensimmäiset aikuisten arvokilpailunsa olivat 1992 Barcelonan olympialaiset, missä hän IVY:n joukkueessa saavutti pronssimitalin 90 kilogramman painoluokassa. MM- kisoista Koguašvili voitti uransa aikana viisi kultamitalia. 90-kiloisissa hän voitti maailmanmestaruuden 1993 ja 1994, ja 97-kiloisissa 1997, 1998 ja 1999. Lisäksi hän saavutti vuonna 1995 MM-pronssia. EM-kisoissta Koguašvili voitti kultaa 90-kiloisissa vuosina 1995 ja 1996, ja 2002 96-kiloisissa. Lisäksi hän saavutti EM-hopeaa vuonna 2000. Muita saavutuksia: maailmancupin voitto 1991 ja 1992, Itämeren maiden mestaruus 1993, sotilaiden maailmanmestaruus 2001. Olympialaisissa Koguašvili kilpaili Barcelonan jälkeen kolmesti, mutta jäi mitalisijojen ulkopuolelle. Hänen viimeisiksi kansainvälisiksi arvokilpailuikseen jäivät 2004 Ateenan kisat, joissa sijoitus oli kuudes. Hänen uransa pahimpia kilpakumppaneita kansainvälisellä tasolla olivat muun muassa Maik Bullmann, Mikael Ljungberg ja Hakkı Başar. Nykyisin Koguašvili toimii Venäjän maajoukkueen kreikkalais-roomalaisen painin päävalmentajana. ==Lähteet== * Koguašvili FILA:n tietokannassa * http://dic.academic.ru/dic.nsf/enc_biography/57151/%D0%9A%D0%BE%D0%B3%D1%83%D0%B0%D1%88%D0%B2%D0%B8%D0%BB%D0%B8, Koguasvili, Gogi Koguasvili, Gogi Koguasvili, Gogi Koguasvili, Gogi
GRACE

Gravity Recovery And Climate Experiment (GRACE) oli Saksan DLR:n ja NASAn Jet Propulsion Laboratoryn yhteinen miehittämätön avaruuslento, joka tutki maan painovoimakenttää. Kaksi GRACE-satelliittia mittasi viiden vuoden ajan painovoimaa ja sen muutoksia. Satelliitit laukaistiin avaruuteen Plesetskistä Rockot-raketilla 17. maaliskuuta 2002. Satelliitit toteutti saksalainen Astrium. Vuonna 2006 ryhmä tiedemiehiä löysi GRACEn mittaustietojen perusteella jäänalaisen Wilkesinmaan kraatterin Etelämantereelta.Luettu 17.3.2009. GRACEn toiminta päättyi 27. lokakuuta 2017. ==Katso myös== * GOCE, ESAn gravitaatiomissio * GRAIL ==Lähteet== == Aiheesta muualla== * Teksasis yliopiston GRACE mission sivu * Saksalainen GRACE mission sivu * NASAn GRACE nission kuvaus * Science@NASA artikkeli GRACEsta * Weighing Earth's Water from Space * BBC:n artikkeli * GPS World Discussion of instrumentation Luokka:Kaukokartoitussatelliitit
Staog

Staog oli ensimmäinen tietokonevirus, joka oli kirjoitettu saastuttamaan Linux-käyttöjärjestelmää. Se löydettiin ensimmäisen kerran syksyllä 1996, ja sen hyväksikäyttämät haavoittuvuudet korjattiin pian. Staog-virusta ei ole havaittu vapaasti leviävänä alkuperäisten havaintojen jälkeen. Staog kykeni saastuttamaan ja toimimaan huolimatta Linuxin käyttäjäpohjaisesta suoritusmetodiikasta, joka vaatii käyttäjiltä järjestelmänvalvojan eli rootin käyttäjäoikeudet suurten muutosten ja potentiaalisten vaarallisten komentojen suorittamiseen. Se toimi hyväksikäyttäen Linuxin silloisen kernelin haavoittuvuuksia pysyäkseen käynnissä ja toimivana, ja saastutti muita suoritettavia ohjelmistoja. Koska Staogin toiminnallisuus perustui ohjelmointi- ja ohjelmistovirheisiin, kyseisten ohjelmistojen päivittäminen teki järjestelmistä immuuneja Staogille. Tämä yhdistettynä sen sattumanvaraiseen tapaan levittää itseään varmisti viruksen katoamisen ja kuolemisen melko nopeasti. Staog oli VLAD-kräkkeriryhmän Assembly-kielellä kirjoittama ohjelma. ==Katso myös== *Bliss (tietokonevirus) ==Aiheesta muualla== *Staog F-Securen websivuilla *Staog Virus: Linux-Kernel Archive Luokka:Tietokonevirukset
Otrantonsalmen taistelu

Otrantonsalmen taistelu oli Ison-Britannian Kuninkaallisen laivaston toisen maailmansodan ja Italian laivaston saattueen välinen taistelu Adrianmerellä Italian ja Albanian välisessä Otrantonsalmessa 12. marraskuuta 1940. ==Tausta== Vara-amiraali Henry Pridham-Whippelin laivasto-osasto (Force X), jossa olivat kevyet risteilijät HMS Orion, HMAS Sydney ja HMS Ajax sekä hävittäjät HMS Nubian ja HMS Mohawk, lähetettiin Adrianmerelle häiritsemään Italian laivaston toimintaa alueella sekä harhauttamaan akselivaltojen tiedustelu, jotta he eivät havaitsisi suunniteltua hyökkäystä Taranton laivastoasemalle.Greene & Massignani s. 108 ==Taistelu== Italian laivaston saattue, jonka muodostivat kauppalaivat SS Antonio Locatelli, SS Premuda, SS Capo Vado ja SS Catalani saattajinaan torpedovene Nicola Fabrizi (T V c Giovanni Barbini) ja apuristeilijä Ramb III (C F Francesco De Angelis), lähti merelle Brindisistä Italiasta Valonaan Albaniaan. Vara-amiraali Pridham- Whippelin osasto purjehti 12. marraskuuta vastaisena yönä pohjoiseen saapuen valvonta-alueensa pohjoisrajalle Barin ja Durazzon välille 12. marraskuuta kello 01.00. Alukset kääntyivät etelään ja 20 minuuttia myöhemmin ne havaitsivat kuusi pimennettyä alusta. Aluksia luultiin tunnistettaessa kahdeksi hävittäjäksi ja neljäksi kauppalaivaksi. HMS Mohawk avasi tulen kello 01.27 ja taisteluun liittyivät nopeasti kaikki alukset. Alle puolessa tunnissa kaikki kauppalaivat olivat joko uponneet tai tulessa. Torpedovene Nicola Fabrizzi oli pahoin vaurioitunut ja pakenemassa kohti Valonaa kannellaan 11 kaatunutta ja 17 haavoittunutta miehistönjäsentä.Whitley Destroyers s. 176 Ramb III oli irtaantunut taistelusta vaurioitta. Seuraavana päivänä Italian laivaston torpedoveneet Curtatone ja Solferino pelastivat taistelupaikalta 140 merimiestä. ==Katso myös== *Operaatio MB8 ==Lähteet== * * * === Viitteet === Luokka:Välimeren, Lähi-idän ja Afrikan sotatoimialue toisessa maailmansodassa Luokka:Toisen maailmansodan meritaistelut Luokka:Vuoden 1940 sotahistoria Luokka:Yhdistyneen kuningaskunnan taistelut Luokka:Yhdistynyt kuningaskunta toisessa maailmansodassa Luokka:Australian taistelut Luokka:Italian taistelut Luokka:Italia toisessa maailmansodassa Luokka:Ison-Britannian laivastohistoria Luokka:Italian laivastohistoria
Anne Parnila

Anne Parnila (s. 24. heinäkuuta 1967) on suomalainen jalkapallovalmentaja ja entinen jalkapalloilija. Keskikentällä pelanneen Parnilan ura SM-sarjassa alkoi Puotinkylän Valtista 1984. Hän pelasi seurassa kolme kautta, jonka jälkeen hän siirtyi Herttoniemen Tovereihin. Parnila voitti HerTossa vuosina 1987–1989 pelatessaan Suomen cupin kolmesti. Kaudeksi 1990 Parnila siirtyi Helsingin Jalkapalloklubiin. Hän pelasi HJK:ssa neljä kautta ja voitti Suomen- mestaruuden 1991 ja 1992 sekä cupin kolmesti vuosina 1991–1993. HJK:sta Parnila lähti Malmin Palloseuraan, jossa hän voitti mestaruuden 1994. Kolmen MPS-kauden jälkeen Parnila pelasi SM-sarjassa vielä Tikkurilan Palloseurassa, Sibbo-Vargarnassa ja Puistolan Urheilijoissa. Hän kävi myös Yhdysvalloissa Franklin Pierce Collegen joukkueessa pelaamassa yliopistosarjaa 1996 ja 1997. Maajoukkueessa Anne Parnila pelasi vuosina 1988–1998 yhteensä 39 maaottelua, joissa hän teki neljä maalia. Pelaajauran jälkeen Parnila ryhtyi valmentajaksi. Hän aloitti SM-sarjan AC Vantaan apuvalmentajana kaudella 2000. Sen jälkeen hän on valmentanut muun muassa Puistolan Urheilijoita, Malmin Palloseuraa, FC Honkaa ja Helsingin Jalkapalloklubia. Parnila voitti valmentajana sekä mestaruuden että cupin Malmin Palloseurassa kaudella 2003. Parnila on seurajoukkueiden ohella toiminut myös tyttöjen maajoukkueiden valmennusryhmissä. Kauden 2008 jälkeen hän on keskittynyt pelkästään maajoukkuevalmennukseen, missä hänen vastuullaan ovat alle 19-, 18- ja 17-vuotiaiden maajoukkueet. Joulukuussa 2009 Parnila allekirjoitti vuoden sopimuksen Yhdysvaltain Women’s Professional Soccerin mestarijoukkueen Sky Bluen kanssa. Hän liittyi Pauliina Miettisen johtamaan valmennusryhmään vuoden alusta.Parnila jatkaa valmentajauraansa USA:ssa 5.12.2009. Heinäkuussa 2010 Parnila ja Miettinen vapautettiin tehtävistään. Marraskuusta 2011 lähtien Anne Parnila on toiminut Helsinkiläisen FC Viikinkien tyttöjen 98- ja 99- ikäluokkien vastuuvalmentajana Hän toimii edelleen joukkueen valmentajana myös kaudella 2014. Kaudella 2015 hän valmentaa HJK TBSM joukkuetta. HJK TBSM joukkueen johtohahmona toimii Nelli Pentti. == Lähteet == * * === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1967 syntyneet Luokka:Elävät henkilöt
Agilulf

Agilulf (k. 616) oli langobardien kuningas vuosina 590–616. Hän oli edeltäjänsä Autharin serkku. Noustuaan valtaistuimelle hän meni naimisiin Autharin lesken Theodelindan kanssa. Agilulf keskitti hallituskaudellaan lähes kaiken vallan kuninkaalle. Vuonna 605 hän solmi rauhan Bysantin kanssa, ja langobardien ja Bysantin rajat Italiassa vakiintuivat pitkäksi ajaksi. Agilulfin vaimo Theodelinda oli katolinen, ja Agilulf salli katolisen lähetystyön langobardien parissa, joista useimmat olivat areiolaisia. Hän rakensi vaimonsa kanssa Monzan katedraalin, jossa yhä säilytetään Lombardian rautakruunua. Hänellä oli tytär nimeltä Gundeberga, joka nai Arioaldin josta myöhemmin tuli kuningas, sekä poika Adaloald, joka seurasi isäänsä valtaistuimelle. == Lähteet == Luokka:Langobardien kuninkaat Luokka:500-luvulla syntyneet Luokka:Vuonna 616 kuolleet
Franz Reitmeier

Franz Reitmeier (17. helmikuuta 1892 – 17. helmikuuta 1957) oli saksalainen kreikkalais-roomalaisen tyylin painija, jonka ura ajoittui ensimmäisen maailmansotaa edeltäneille ja seuranneille vuosille. SC Nürnberg 04 -seuraa edustanut Reitmeier voitti maailmanmestaruuden 60 kilogramman painoluokassa vuonna 1920 Wienissä käydyissä kisoissa ennen itävaltalaisia ja unkarilaisia. Edeltävänä vuonna hän oli voittanut 70-kiloisten epävirallisen maailmanmestaruuden Stuttgartissa saksalaisten keskinäisessä kilpailussa. ==Aiheesta muualla== * Reitmeier FILA:n tietokannassa Luokka:Saksalaiset kreikkalais-roomalaisen tyylin painijat Luokka:Vuonna 1892 syntyneet Luokka:Vuonna 1957 kuolleet
Angelniemen Ankkuri

Angelniemen Ankkuri (AngA) on salolainen suunnistusseura. Seura perustettiin vuonna 1946. Seuran alkuperäinen kotikunta Angelniemi liittyi osaksi Halikon kuntaa vuonna 1967 ja se puolestaan Salon kaupunkiin vuonna 2009. Angelniemen Ankkuri on voittanut kertaalleen Jukolan viestin, Venlojen viestin ja Tiomilan. Seuraa ovat edustaneet muun muassa Johanna Asklöf, Kirsi Boström, Ari Kattainen, Mika Kuisma, Marika Mikkola, Matti Mäkinen, Dmitri Tsvetkov ja Seppo Väli-Klemelä. Angelniemen Ankkuri järjestää vuosittain osanottajamäärältään Suomen toiseksi suurimman viestisuunnistustapahtuman Halikko-viestin. Lisäksi seura järjestää keväisin Ankkurirastit. Vuonna 2006 seura järjesti Jukolan viestin yhdessä Salon Viestin ja Salon Vilppaan kanssa. 6.–10. kesäkuuta 2009 Angelniemen Ankkuri järjesti suunnistuksen maailmancupin kaksi osakilpailua ja avoimet Pohjoismaiden mestaruuskilpailut. == Lähteet == == Aiheesta muualla == * Angelniemen Ankkurin kotisivut Luokka:Suomalaiset suunnistusseurat Luokka:Salolaiset urheiluseurat Luokka:Vuonna 1946 perustetut urheiluseurat Luokka:Angelniemi
Kävelemisen taito

Kävelemisen taito () on Henry David Thoreaun essee kävelemisestä ja luonnosta. Se ilmestyi ensimmäisen kerran The American Monthlyn kesäkuun numerossa 1862. Esseessä ylistetään villiä ja vapaata luontoa. Aloituskappaleessa kirjoitetaan: Thoreau kirjoittaa luonnossa kävelemisen nautinnosta ja kertoo välttävänsä teitä ja kaupunkeja. Villin luonnon lisäksi kirjoittaja myös ylistää luonnonmukaista ihmistä. Thoreau esittää, että ihmisellä on aina ollut historiansa aikana halu vaeltaa nimenomaan idästä länteen. ==Suomennos== * ==Aiheesta muualla== *Kävelemisen taito Gutenberg-projektissa Luokka:Kirjat luonnonfilosofiasta Luokka:Vuoden 1862 kirjat
Valentin Oleinik

Valentin Oleinik (18. heinäkuuta 1939 – 12. helmikuuta 1987) oli neuvostoliittolainen kreikkalais-roomalaisen tyylin painija, jonka menestysvuodet ajoittuivat 1960-luvulle. 87 kilogramman painoluokassa kilpaillu Oleinik voitti maailmanmestaruuden 1966 Toledon kisoissa. Vuotta myöhemmin Bukarestin MM-kisoissa hän sijoittui hopealle kuten myös 1968 Mexico Cityn olympialaisissa. Neljä vuotta aikaisemmin Tokion olympialaisissa hänen sijoitukensa oli ollut neljäs.FILA:n tietokanta Seuratasolla Oleinik edusti Spartakia.http://www.mfsospartak.ru/spartakovtsi.htm ==Lähteet== Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1939 syntyneet Luokka:Vuonna 1987 kuolleet
Pisteporstua

Pisteporstua oli irrallisista ranteen paksuisista riu'uista tai halkaistuista aidaksista tehty oveneteisrakennelma, jossa puut asetettiin toinen pää maata vasten, toinen pää vinosti pystyyn nojalleen seinää tai räystästä vasten. Se toimi ulko-oven edessä tuulen- ja sateensuojana sekä joskus myös keittokatoksena, jossa oli avoliesi patoineen. Pisteporstua juontui keilamaisesta kodasta. Sen käyttö loppui ensiksi asuinrakennuksen oven edestä ja myöhemmin saunan edestä peseytymispaikkana ja navetan edestä hauderehun teossa tarvittavan kuuman veden lämmityspaikkana. Riu'ut ladottiin vierekkäin joko seinän suuntaisesti tai puolikaaren muotoon siten, että keskellä oli pidempiä riukuja. Muuten puut katkottiin vain summittaisesti saman mittaisiksi, joten puolen metrinkin pituuserot olivat tavallisia. Jos riukuseinä tehtiin halkaistuista kuusipuista eli haljispuolikkaista, aseteltiin ne sileä puoli ulospäin. Seinästä saatettiin tehdä myös kaksinkertainen, jolloin alemman kerroksen raot peitettiin päällimmäisen kerroksen haljispuolikkailla. Pisteporstua oli joko päädyn levyinen tai se ulottui vain toisesta nurkasta hiukan oven toiselle puolelle. Rakennuksen ovi oli tavallisesti keskellä ja pisteporstuan kulkuaukko joko keskellä tai toisessa sivussa. Lattian leveys oli noin puolitoista metriä. Pisteporstuan rakennetta oli helppo muunnella, sillä riukujen asentoa ja paikkaa muuttamalla eteisrakennelman kokoa ja umpinaisuutta saatiin säädeltyä tilantarpeen ja sään mukaan. Vanhin kirjallinen maininta suomalaisesta pisteporstuasta on vuodelta 1656 Huittisista. Länsi-Suomen viimeiset pisteporstuat toimivat pelkkinä oveneteissuojina. Keski- ja Itä-Suomessa niitä käytettiin myös keittopaikkoina. Kansatieteilijä Niilo Valonen on arvellut pisteporstuan syntyneen myöhäisrautakauden salvotun pirtin ja vanhan kartiomaisen erillisen keittokodan yhdistelmänä. Syyksi hän arvelee sitä, ettei pirtin kiukaassa ollut kunnon liettä eikä paistouunia, vaan keittäminen tapahtui keittokodassa ja paistaminen ulos rakennetussa uunissa. Pisteporstuassa nämä tulisijat olivat lähellä ja suojassa. Varhaiskeskiajalla Suomeen levisi lännestä savutupa, jossa oli sekä keittämiseen että paistamiseen soveltuva tulisija, ja pisteporstuan tehtäväksi jäi vain suojan antaminen. Toisen teorian mukaan pisteporstua syntyi vain pirtin oven sääsuojaksi, ainakin talviaikaiseksi suojaksi tuiskuja vastaan. ==Lähteet== * Teppo Korhonen: Kuisti. Kansatieteellinen tutkimus. Kansatieteellinen arkisto 37. Suomen muinaismuistoyhdistys 1991, ISBN 951-9057-02-1, sivut 36–38. Luokka:Rakennukset ja rakennelmat
Petria Thomas

Petria Ann Thomas () on entinen australialainen uimari ja olympiavoittaja. Thomas voitti Ateenan kesäolympialaisista 2004 kolme kultaa; 100 metrin perhosuinnista ja 4 × 100 metrin vapaa- ja sekauintiviesteistä. Samoissa kilpailuissa hän voitti vielä hopeaa 200 metrin perhosuinnissa. Aiemmalla urallaan Thomas oli jo voittanut kolme hopeaa ja pronssin olympialaisista, Atlantassa 1996 hopeaa 200 metrin perhosuinnissa ja Sydneyssä 2000 hopeat 4 × 100 metrin sekauintiviestistä ja 4 × 200 metrin vapaauintiviestistä sekä pronssia 200 metrin perhosuinnista. Uransa aikana Thomas voitti kolme MM- kultaa pitkiltä radoilta ja yhden lyhyeltä radalta. Lisäksi hän saavutti MM- kilpailuista yhteensä kahdeksan hopeaa ja neljä pronssia. Lisäksi hän voitti Kansainyhteisön kisoista yhteensä yhdeksän kultaa, kaksi hopeaa ja pronssin. Thomas lopetti uintiuransa vuonna 2004. Uintiurallaan hän edusti seuratasolla canberralaista Ginninderra Swim Clubia. Thomas asuu nykyisin Belconnenin kaupungissa Australiassa miehensä Julian Jonesin ja heidän poikansa kanssa. Vuonna 2005 hän julkaisi Swimming Against The Tide -nimeä kantaneen elämäkertansa. Thomas on 173 senttimetriä pitkä ja painoi uintiurallaan 64 kilogrammaa. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1975 syntyneet Luokka:Elävät henkilöt
Mustajoki

Mustajoki voi tarkoittaa seuraavia: ==Paikannimenä== ===Kylä=== * Mustajoki, kylä Laviassa Porissa Suomessa * Mustajoki, kylä Louhen piirissä Karjalan tasavallassa Venäjällä ===Joki=== * Msta (), suomalaisessa historiantutkimuksessa joskus myös Mustajoki), joki Tverin ja Novgorodin alueilla Venäjällä * Mustajoki (myös Vihojoki, Vihonoja, Koivuoja, ), Suureen Nevkaan laskeva joki Pietarissa Venäjällä * Mustajoki (), Roslivajärveen laskeva joki Pietarissa Venäjällä * Mustajoki, Vienanmeren Mustalahteen laskeva joki Venäjällä * Mustajoki, Hevaanjoen alkujoki Inkerinmaalla Leningradin alueella Venäjällä * Mustajoki, Juustilanjoen sivujoki Lappeenrannassa Suomessa ja Leningradin alueella Venäjällä * Mustajoki, joki Jalasjärvellä Suomessa * Mustajoki (myös Kotasenpuro), Kotasen laskujoki Jyväskylässä ==Sukunimenä== * Arto Mustajoki (s. 1948), Helsingin yliopiston Venäjän kielen ja kirjallisuuden professori * Noora Mustajoki (s. 1978), tietokirjailija ja Kittilän kirjastotoimenjohtaja * Pertti Mustajoki (s. 1943), erikoislääkäri, professori, tieteen popularisoija ja kirjailija ==Katso myös== *Mustionjoki *Mustijoki *Mustjoki Luokka:Sukunimet
Keke Rosberg formula rock

Keke Rosberg formula rock on Matti Pellonpään ja ystävien esittämä musiikkikappale, joka julkaistiin Pellonpään julkaisemalla lastenmusiikkia sisältävällä albumilla Jurtzantaa! vuonna 1985. Kappaleen sävellyksen ja sanoituksen on tehnyt Juice Leskinen. Kappaleesta tehtiin musiikkivideo, joka on esitetty Yleisradion Hittimittari-ohjelmassa.Yleisradion Hittimittari- ohjelma, maaliskuu 1985 Poko Rekordsin vuonna 2005 julkaistulla Lastenkamari rokkaa! -kokoelmalevylle kappaleesta tehtiin uusi versio, jonka nimi on ”Nico Rosberg formula rock”. == Lähteet == == Aiheesta muualla == * Discogs Luokka:Matti Pellonpää Luokka:Vuoden 1985 kappaleet Luokka:Lastenlaulut Luokka:Huumorikappaleet Luokka:Juice Leskisen kappaleet
Koenjihyakkei

Koenjihyakkei (myös Koenji Hyakkei, japaniksi 高円寺百景) on japanilainen progressiivista rockia soittava yhtye. Sen perustaja ja keulahahmo on rumpali ja vokalisti Tatsuya Yoshida. Yhtyeen tärkeimpänä esikuvana on pidetty ranskalaisyhtye Magmaa.http://www.allmusic.com/artist/p416121http://www.progarchives.com/artist.asp?id=1218 == Diskografia == === Albumit === * Hundred Sights Of Koenji (1994) * II (1997) * Nivraym (2001) * Angherr Shisspa (2005) ==Katso myös== *Ruins ==Lähteet== ==Aiheesta muualla== * Yhtyeen sivut Skin Graft Recordsin sivuilla Luokka:Japanilaiset rockyhtyeet
Asklepiades Fleiuslainen

Asklepiades Fleiuslainen (; ; 200-luku eaa.) oli antiikin kreikkalainen elisläiseen eli eretrialaiseen koulukuntaan kuulunut filosofi. Hän oli kotoisin Fleiuksesta. Asklepiades oli Menedemos Eretrialaisen ystävä. He muuttivat yhdessä Megaraan ja opiskelivat Stilponin oppilaana. Sittemmin he siirtyivät Eliin kaupunkiin ja liittyivät Faidonin elisläiseen koulukuntaan.Diogenes Laertios (DL): Merkittävien filosofien elämät ja opit II.126. Asklepiadeen ja Menedemoksen vahvaa ystävyyttä verrattiin Pyladeen ja Oresteen suhteeseen.DL II.137. Koska Asklepiades ja Menedemos olivat köyhiä, heidät haastettiin lopulta areiopagin neuvoston eteen selittämään, kuinka he voivat viettää kaiket päivät filosofien seurassa ilman, että heillä näyttää olevan minkäänlaista työtä. He kutsuivat todistajakseen myllärin selittämään, että he puivat viljaa öisin kahden drakhman palkalla. Areiopagin jäsenet olivat tästä niin hämmästyneitä, että he palkitsivat miehet 200 drakhmalla.Athenaios, IV.168. Lopulta miehet asettuivat Eretriaan ja siirsivät Faidonin koulun sinne, niin että siitä tuli eretrialainen koulukunta. Kummankin kerrotaan olleen naimisissa, Asklepiadeen äidin ja Menedemoksen tyttären kanssa. Kun Asklepiadeen vaimo kuoli, hän otti Menedemoksen vaimon, ja Menedemos puolestaan nai erään rikkaan naisen. He elivät kaikki yhdessä talossa, ja Menedemos antoi sen hallinnan entiselle vaimolleen. Asklepiades kuoli Eretriassa ennen Menedemosta vanhalla iällä.DL II.138. == Lähteet == Luokka:Antiikin kreikkalaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Qian Hong

Qian Hong (, Qián Hóng, ) on entinen kiinalainen uimari ja olympiavoittaja. Hän voitti olympiakultaa naisten 100 metrin perhosuinnissa Barcelonan kesäolympialaisissa 1992. Qian oli jo neljä vuotta aikaisemmin Soulissa voittanut pronssia samalta matkalta. Perthin MM-kilpailuissa 1991 hänet kruunattiin myös matkan maailmanmestariksi. Hän lopetti uransa vuonna 1992. Qian on 167 senttimetriä pitkä ja painoi aktiiviurallaan 62 kilogrammaa. == Lähteet == Luokka:Kiinalaiset uimarit Luokka:Kiinalaiset olympiavoittajat Luokka:Vuonna 1971 syntyneet Luokka:Elävät henkilöt
Aravat Sabejev

Aravat Sabejev (s. 24. syyskuuta 1968) on neuvostoliittolaissyntyinen saksalainen entinen vapaapainija, maailman- ja euroopanmestari. Pohjois- Ossetiassa syntynyt ja kasvanut Sabejev harjoitteli isänsä Sergein valmennuksessa ja voitti vuosina 1987 ja 1988 juniorien maailman- ja euroopanmestaruuden. Ensimmäisissä aikuisten arvokilpailuissaan sadan kilogramman painoluokassa kilpaillut 190 senttimetrin mittainen osseetti voitti Neuvostoliiton edustajana EM-kultaa vuosina 1989 ja 1990. 1990-luvun alussa Sabejev muutti Saksan liittotasavaltaan ja sai maan kansalaisuuden. Vuonna 1993 hän voitti uransa kolmannen Euroopan mestaruuden. Seuraavana vuonna hän voitti maailmanmestaruuden Istanbulin MM-kisoissa ja sijoittui 1995 Atlantan MM-kisoissa hopealle. Vuonna 1996 Atlantassa järjestetyissä olympialaisissa hän saavutti pronssia. EM-kisoista Sabejev saavutti vielä 97 kilogramman painoluokassa hopeaa vuonna 1997 ja pronssia vuonna 2000. Sydneyn olympialaisissa vuonna 2000 hänen sijoituksensa oli kuudes. Sotilaiden MM- kisoissa Sabejev saavutti urallaan hopeaa vuosina 1999 ja 2000, jälkimmäisen 130-kiloisissa. Vuonna 1997 hän voitti Itämeren maiden mestaruuden. Seuratasolla hän edusti Saksan aikoinaan VFK Schifferstadt -seuraa Willi Heckmannin valmennuksessa. ==Lähteet== * Aravat Sabejev FILA:n tietokannassa * Ossetians.com Sabejv, Aravat Sabejv, Aravat Sabejv, Aravat Sabejv, Aravat Sabejv, Aravat
Asklepiades

Asklepiades (, ) on antiikin kreikkalainen nimi, joka voi viitata seuraaviin henkilöihin: * Asklepiades Antiokialainen (k. 217), Antiokian patriarkka, marttyyri ja pyhä * Asklepiades Bithynialainen, (n. 125–40 eaa.), filosofi ja lääkäri * Asklepiades Farmakion, (ensimmäinen/toinen vuosisata), lääkäri * Asklepiades Fleiuslainen (300/200-luku eaa.), eretrialaiseen koulukuntaan kuulunut filosofi * Asklepiades Kyynikko, (300-luku), kyynikkofilosofi * Asklepiades Myrleialainen (100-luku/1. vuosisata eaa.), historioitsija ja grammaatikko * Asklepiades Samoslainen, (200-luku eaa.), lyyrinen runoilija * Asklepiades Tragiloslainen (300-luku eaa.), mythografi * Asklepiades, (n. 250), yhdessä Pionioksen kanssa surmattu kristillinen marttyyri ja pyhä == Lähteet == *
Staritsan piiri

Staritsan piiri () on paikallinen itsehallintoalue Tverin alueen eteläosassa Venäjällä. Vuonna 1929 perustetun piirin pinta-ala on 3 005 neliökilometriä. Asukkaita on 25 300 henkeä (vuonna 2009). Piirin hallinnollinen keskus on Staritsan kaupunki. Lisäksi siihen kuuluu 12 maalaiskuntaa: * Arhangelskoje (ven. Архангельское) * Bernovo (ven. Берново) * Jemeljanovo (ven. Емельяново) * Korenitšeno (ven. Кореничено) * Krasnoje (ven. Красное) * Lukovnikovo (ven. Луковниково) * Novo-Jamskaja (ven. Ново-Ямская) * Oreški (ven. Орешки) * Pankovo (ven. Паньково) * Staritsan maalaiskunta * Stepurino (ven. Степурино) * Vasiljevskoje (ven. Васильевское) Piirin kautta kulkee Rževin ja Toržokin välinen rautatie sekä Tverin ja Rževin välinen maantie. Suurin joki on Volga. Seudulla on tekstiili-, metalli-, sähköteknistä ja elintarviketeollisuutta. Maatalous on keskittynyt maidon ja lihan tuotantoon sekä pellavan viljelyyn. ==Lähteet== ==Aiheesta muualla== * Staritsan piirin sivusto * Staritsan piiri Tverin alue -tietosanakirjassa *
Presumtio

Presumtio eli oikeusedellyttämys eli oikeusolettama on oikeudellisessa arvioinnissa, erityisesti todisteluun liittyvissä kysymyksissä, tietty päätelmä, jonka mukaan jonkin seikan olemassaolosta seuraa toisen seikan todennäköinen olemassaolo. Tämä toinen seikka on oikeudenkäynnin kannalta merkityksellinen tosiseikka eli todistustosiasia. Esimerkiksi irtaimen esineen hallinnasta voidaan päätellä esineen todennäköinen omistusoikeus.Facta 2001, WSOY 1981–1987Otavan iso tietosanakirja, Otava 1960–1965 Toisaalta haasteen tiedoksiannon voidaan katsoa haastemiehen todistukseen perustuen tapahtuneen laillisesti.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palsta 400 Presumtio voidaan kumota riittävällä vastatodistuksella, vaikka kumoamiselle asetetaankin melko korkea näyttökynnys. Vastatodistuksella kumottavissa olevat presumtiot ovat joko lain säännöksiin perustuvia eli legaalisia presumtioita eli laillisia olettamia () tai kokemukseen perustuvia (praesumtiones facti vel hominis). Ehdottomat eli kumoamattomat presumtiot (praesumtiones juris et de jure) eivät ole edellisten kanssa samankaltaisia, vaan ne ovat oikeussäännöksiä, joiden mukaan tosiseikan olemassaolo määrää tietyn oikeusseuraamuksen.Uusi tietosanakirja, Tietosanakirja oy 1960–1966 ==Lähteet== Luokka:Prosessioikeus
Elbrus Tedejev

Elbrus Tedejev (s. 5. joulukuuta 1974 Nogir, Pohjois-Ossetia) on ukrainalainen entinen vapaapainija, olympiavoittaja ja maailman- sekä euroopanmestari. Kansallisuudeltaan hän on osseetti. Pohjois-Ossetiassa syntynyt ja kasvanut Tedejev aloitti painiuransa Vladikavkazissa. Vuonna 1993 hän muutti Kiovaan Boris Savlohovin valmennukseen ja siirtyi edustamaan kansainvälisellä tasolla Ukrainaa. Boris Savlohovin kuoltua äkillisesti tämän veli Ruslan jatkoi Tedejevin valmentamista. 1994 Tedejev voitti juniorien EM-kultaa 62 kilogramman painoluokassa. Ensimmäisissä aikuisten arvokisoissaan 1994 MM- kisoissa Tedejev oli seitsemäs. Seuraavana vuonna jäätyään kevään EM-kisoissa kuudenneksi hän voitti kultamitalin Atlantan MM-kisoissa. Seuraavana vuonna Atlantan olympialaisissa hän sijoittui pronssille oltuaan keväällä EM-nelonen. 1997 hän saavutti EM-hopeaa ja 1998 -pronssia kunnes vuonna 1999 voitti kultamitalin sekä Minskin EM-kisoista että Ankaran MM-kisoista. Vuonna 2000 Tedejev jätti EM-kisat väliin ja keskittyi Sydneyn olympialaisiin, missä hänen taipaleensa katkesi kuitenkin murskatappioon lopulta olympiavoittoon yltänyttä Venäjän Murad Umahanovia vastaan. Huono menestys jatkui seuraavana keväänä EM- kisoissa kun Tedejev hävisi jälleen heti toisessa ottelussaan. Samana syksynä hän kuitenkin ylsi MM-pronssille seuraavana vuonna voitti uransa kolmannen maailmanmestaruuden uudessa 66 kilogramman painoluokassa Teheranin MM- kisoissa. EM-kilpailuista hän saavutti hopeaa sekä vuosina 2003 että 2004. 2004 Ateenan olympialaisissa Tedejevin ura sai kirkkaimman kruunun kun hän 30 vuoden iässä lopulta ylsi olympiakultaan saavutettuaan ratkaisevissa otteluissa voitot Kazakstanin Leonid Spiridonovista ja USA:n Jamill Kellystä. Ateenan kisat jäivät hänen viimeisiksi arvokilpailuikseen. ==Lähteet== * Elbrus Tedejev FILA:n tietokannassa * http://ossetians.com/eng/news.php?newsid=207&f;=22 Tedejev, Elbrus Tedejev, Elbrus Tedejev, Elbrus Tedejev, Elbrus
Rovastin häämatkat

Rovastin häämatkat on vuonna 1931 valmistunut suomalainen mustavalkoinen mykkäelokuva, jonka on ohjannut Jaakko Korhonen. Komedian käsikirjoitus perustuu Agapetuksen (Yrjö Soini) samannimiseen romaaniin vuodelta 1929. == Näyttelijät == == Tuotanto, julkaisu ja vastaanotto == Elokuvaa kuvattiin Espoossa, kuvauspaikkoina olivat muun muassa Muuralan sairaala, Espoon kirkko ja Espoon kartano. Elokuvan ensi-ilta oli 14. syyskuuta 1931 Kino-Palatsi- teatterissa Helsingissä. Helsingin Sanomien kriitikko Arto Pajukallio pitää elokuvaa monessa suhteessa kunnianhimoisena ja onnistuneena.Pajukallio, Arto: Elokuvat. Helsingin Sanomat 8.2.2011, s. D 5. == Lähteet == == Aiheesta muualla == * Elokuvan still-kuvia. Kava. Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset romaaneihin perustuvat elokuvat Luokka:Vuoden 1931 suomalaiset elokuvat
Asklepiades Kyynikko

Asklepiades () (300-luku) oli antiikin kreikkalainen kyyniseen koulukuntaan kuulunut filosofi. Keisari Julianus Apostata mainitsee hänen vierailleen luonaan Antiokiassa vuonna 362.Julianus: Puheet VII.224D. Ammianus Marcellinus kuvaa, kuinka Asklepiades tuhosi vahingossa Apollonin temppelin Dafnessa Antiokiassa, kun hänen sytyttämistään kynttilöistä levisi hänen lähdettyään pois tuli temppelin vanhoihin ja kuiviin puurakenteisiin, mikä poltti koko temppelin.Ammianus Marcellinus: XXII.13.3. Marcellinuksen mukaan Asklepiades kantoi aina mukanaan Dea Caelestis ("Taivaallinen jumalatar") -figuriinia. Dea Caelestis oli roomalainen nimi Tanitille, joka oli Karthagon suojelijajumalatar. Asklepiades oli ilmeisesti elossa vielä vuonna 390, kun Quintus Aurelius Symmachus suositteli erästä tämän naispuolista sukulaista eräälle Magnillukselle.Symmachus: Kirjeet, v. 31 Tertullianus mainitsee toisen Asklepiades-nimisen kyynikon, jonka on täytynyt elää ainakin kaksisataa vuosisataa aiemmin.Tertullianus: Ad Nationes 2.14. Tertullianus kertoo tämän ratsastaneen lehmällä ja juoneen välillä maitoa suoraan sen utareesta. == Lähteet == Luokka:Kyynikot
Sojuz T-12

Sojuz T-12 oli Neuvostoliiton miehitetty avaruuslento Saljut 7 -avaruusasemalle. Alus laukaistiin Baikonurista 17. heinäkuuta 1984 ja palasi maahan 29. heinäkuuta 1984. ==Miehistö== *Vladimir Džanibekov, päällikkö *Svetlana Savitskaja, tekninen asiantuntija *Igor Volk, tutkijakosmonautti, joka on erikoinen titteli henkilölle, joka oli Buran-sukkulaohjelman pääohjaajaksi valittu kosmonautti. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1984 avaruustoiminta
VLMedia

VLMedia Oy (aikaisemmin VL-Musiikki Oy) on konkurssiin menneen Musiikki-Laiho Oy:n tilalle vuonna 1993 perustettu Vihdin Nummelassa sijaitseva yritys. Yhtiö aloitti toimintansa äänilevyjen parissa ja on laajentanut sittemmin elokuvien ja lahjakorttien liiketoiminta-alueille. VLMedia on erikoistunut moninaisten tuotteiden fyysiseen ja digitaaliseen myyntiin, markkinointiin, levitykseen ja jakeluun, niin kotimaassa kuin ulkomaillakin. Yhtiö tekee yhteistyötä useiden suomalaisten ja kansainvälisten tuotantoyhtiöiden ja oikeuksienomistajien kanssa ja sen tunnetuimpia julkaisuja ovat muun muassa Muumilaakson tarinoita, Serranon perhe, Olipa kerran elämä, Pirunpelto, Rölli-laulut, Uusi päivä, Wanhanajan lastenlaulut, Noita Nokinenä, Kaikki huutaa Dingo sekä Mielenrauhaa-rentoutuslevyt. Myös lahjakorttien liiketoiminta-alueella yritys operoi niin kotimaisten kuin kansainvälistenkin brändien kanssa, kuten PlayStation, Netflix, Google Play, iTunes, Finnkino ja Gift4You. ==Lähteet== * https://www.vlmedia.fi/yritysesittely/ * https://elokuvauutiset.fi/site/uutiset2/kotimaa2/4528-vl-musiikin-nimi- muuttui-vlmediaksi ===Viitteet=== ==Aiheesta muualla== *VLMedia.fi *VLMediaShop.fi *Gift4You.fi Luokka:Suomalaiset levy-yhtiöt
Antraniilihappo

Antraniilihappo (C7H7NO2) on aromaattinen aminohappo. Huoneenlämmössä antraniilihappo on ulkomuodoltaan valkoisia ja keltaisia kiteitä. Aine on heikko happo. Yhdisteestä käytetään myös nimiä 2-aminobentsoehappo, karboksianiliini ja 1-amino-2-karboksibentseeni. == Biologinen rooli == Antraniilihappo on välituote mikro-organismien syntetisoidessa aminohappo tryptofaania. Organismit syntetisoivat ainetta sikimihaposta. Vastaavasti alaniinin metaboliassa kynureninaasientsyymi hajottaa kynureniinin antraniilihapoksi ja alaniiniksi. == Teollinen käyttö == Antraniilihappoa käytetään väriaineiden, lääkkeiden ja esterien ja sakariinin valmistuksessa. Lisäksi aine kykenee absorboimaan UV-säteilyä ja estämään korroosiota. == Lähteet == == Aiheesta muualla == *Human Metabolome Database: 2-Aminobenzoic acid *KEGG: Anthranilic acid *ChemBlink: Anthranilic acid Luokka:Aminohapot
Kimryn piiri

Kimryn piiri () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 2 514 neliökilometriä. Asukkaita on 14 100 henkeä (vuonna 2009). Piirin hallinnollinen keskus on Kimryn kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Kimryn piiriin kuuluu Belyi Gorodokin taajama ja 13 maalaiskuntaa: * Bykovo (ven. Быково) * Fjodorovka (ven. Фёдоровка) * Goritsy (ven. Горицы) * Iljinskoje (ven. Ильинское) * Krasnoje (ven. Красное) * Maloje Vasilevo (ven. Малое Василево) * Nekljudovo (ven. Неклюдово) * Petšetevo (ven. Печетово) * Privolžski (ven. Приволжский) * Stojantsy (ven. Стоянцы) * Titovo (ven. Титово) * Tsentralnyi (ven. Центральный) * Ustinovo (ven. Устиново) Piirin kautta kulkee Moskovan, Sonkovon ja Pietarin välinen rautatie. Suurin joki on Volga. Maatalous on keskittynyt maidon ja lihan tuotantoon sekä vihannesten, viljan ja rehun viljelyyn. ==Lähteet== ==Aiheesta muualla== * Kimryn piirin viralliset sivut (kimryadm.ru) * Toinen Kimryn piirin sivusto * Kimryn piiri Tverin alue -tietosanakirjassa Luokka:Tverin alueen piirit
Catherine Fox (uimari)

Catherine Mai-Lan Fox () on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauinti- ja sekauintiviesteistä Atlantan kesäolympialaisissa 1996. Fox tosin ui sekauintiviestissä vain alkuerissä, mutta sai silti kultaa, kun Yhdysvaltain joukkue voitti matkan loppukilpailun. Uransa aikana Fox voitti myös kullan ja kaksi pronssia Tyynenmeren mestaruuskilpailuista sekä yhden kullan Pan- Amerikan kisoista. Fox on 162 senttimetriä pitkä ja painoi urallaan 54 kilogrammaa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1977 syntyneet Luokka:Elävät henkilöt
Catherine Fox

Catherine Fox on seuraavien henkilöiden nimi: * Catherine Fox, yhdysvaltalainen uimari ja olympiavoittaja * Catherine Fox, yhdysvaltalainen meedio ja spiritualisti
Lohjan Jääankat

right|thumb|Jääankkojen vanha logo Lohjan Jääankat, lyhyemmin Ankat on vuonna 1992 perustettu lohjalainen jääkiekkojoukkue. Jää-ankat pelasi kauden 2008–2009 II-divisioonan etelälohkossa, ja nousi kauden päätteeksi Suomi- sarjaan. Nousu varmistui 11. maaliskuuta, kun Kirkkonummen Salamat hävisi Porvoon Huntersille Suomi-sarjan karsintaottelussa. ==Historia== Lohjan Jääankat perustettiin alkuvuodesta 1992. Seuran nimellä ei ole tekemistä vuotta myöhemmin perustetun NHL-joukkue Anaheim Ducksin kanssa. Seura aloitti jääkiekon pelaamisen neljännessä divisioonassa, ja ensimmäinen virallinen sarjaottelu pelattiin 5. joulukuuta 1992. Kauden 1992–1993 saldona oli yhden tasapelin lisäksi pelkkiä otteluvoittoja, ja Ankat nousikin seuraavalle kaudelle III-divisioonaan. Pelattuaan III-divisioonaa 12 kautta Jääankat nousi keväällä 2005 II-divisioonaan. Neljä vuotta myöhemmin, kevätkaudella 2009 Ankat voitti lohkonsa runkosarjan hävittyään vain kaksi ottelua koko sarjan aikana ja nousi karsintasarjan kautta Suomi-sarjaan. ==Lähteet== == Aiheesta muualla == * Ankat.fi Luokka:Lohjalaiset urheiluseurat
Overpowered

__NOTOC__ Overpowered on irlantilaisen laulajan Róisín Murphyn toinen sooloalbumi ja se julkaistiin vuonna 2007. Albumi nousi korkeimmillaan Suomen virallisella albumilistalla sijalle 28. Levyltä julkaistut singlet "Overpowered" ja "Let Me Know" nousivat singlelistan sijoille 10 ja 11. == Kappaleet == # # # # # # # # # # # # # == Arvostelut == * Allmusic: AllMusic review * About.com: About.com: Album review * Desibeli.net: * Metacritic: 82/100Metacritic: Reviews for Overpowered by Róisín Murphy * Soundi: == Lähteet == == Aiheesta muualla == * Overpowered discogs.com-sivustolla Luokka:Vuoden 2007 albumit Luokka:Irlantilaiset indie rock -albumit Luokka:Irlantilaiset synthpop-albumit Luokka:Dance-albumit